Agenția de presă Agerpres împlinește 135 de ani. Conferință despre inovația digitală în jurnalism
Agenţia Naţională de Presă Agerpres organizează în 27 martie, cu ocazia aniversării a 135 de ani de la înfiinţarea primei agenţii de presă române, conferinţa "AGERPRES 135: Era AI, inovații și provocări digitale în jurnalismul contemporan", în parteneriat cu Biblioteca Centrală Universitară "Carol I" din București, potrivit unui comunicat.
Conferința va fi completată de o expoziţie fotografică cu imagini de la cele mai importante evenimente de unde AGERPRES a transmis fotografii de arhivă, cu o reală valoare istorică. Cu sprijinul Romfilatelia, va fi prezentat și un produs filatelic dedicat aniversării AGERPRES.
Conferința va avea loc în Aula Bibliotecii Centrale Universitare "Carol I" din București, începând cu ora 10:00, iar vernisajul şi prezentarea produsului filatelic, în foaierul aulei, la ora 11.30. În deschiderea conferinței va vorbi Claudia Nicolae, directorul general al agenției.
Din 1889, zeci de corespondenţi Agerpres au transmis relatări de la evenimente din ţară, dar şi de peste hotare, agenţia adunând milioane de relatări din toate domeniile şi colectând mărturii prin peste 4,5 milioane de fotografii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank